Wenger og Koeman i bråk etter 0-0-kampen
Det melder flere engelske aviser onsdag, blant dem Daily Mail. Arsenal sløste ekstremt med sjansene og tapte to viktige poeng i tetkampen. Det irriterte naturlig nok franske Wenger. Denne frustrasjonen skal ha tatt ut på dommer Lee Mason i spillertunnelen etterpå. – Det er alltid det samme med deg, skal Wenger ha skreket etter dommeren. Les også: Arsenal med sjanseorgie - stoppet av Forster. Da skal Southampton-manager Koeman ha blandet seg inn i bråket: – Nei, det er alltid det samme med deg, sa nederlenderen ifølge Dailly Mail. Koeman skal ha lagt til: – Dere hadde ti sjanser uten å gjøre mål, og du går likevel på dommeren? Ronald Koemans reaksjon kan ha vært referert til det som skjedde da Arsenal tapte 0-4 for Southampton 2. juledag. På pressekonferansen etterpå klaget Wenger på dommeravgjørelser ved tre av målene. Da reagerte Koeman slik: – Klaget Wenger bare på de tre første målene? Sa han ingenting om det fjerde. Merkelig, sa Southampton-sjefen ironisk den gang. Southampton-keeper Fraser Forster (27) var i det umulige hjørnet og stoppet det som kom da Arsenal måtte nøye seg med ett poeng hjemme mot Southampton tirsdag kveld. Arsenal-spillerne måtte tåle buing fra supporterne sine. Leicester ligger nå fem poeng foran London-klubben på tabellen. City er nummer to og Tottenham treer. – Vi spilte energisk og skapte sjanser. Jeg kan ikke være misfornøyd med laget. Det handler ikke om flaks, og tror ikke for mye på flaks. Vi er skuffet og føler oss skyldige, for når man skaper så mange sjanser vil man vinne, men keeperen deres holdt dem inne i kampen, sa Wenger etterpå. – Ett poeng borte mot Arsenal er et godt resultat. For å få et godt resultat må man være heldig, og det var vi i dag. Vi hadde et godt forsvar, og en glimrende keeper, men skulle ha skapt mer, sa Koeman.
(Arsenal-Southampton 0-0) Arsene Wenger skal ha tatt ut sin frustrasjon på dommeren etter 0-0 mot Southampton. Da skal også Ronald Koeman ha blandet seg inn.